Pentagon Yaponiya va Janubiy Koreyani ittifoqchilik majburiyatlariga rioya etishiga ishontirdi

AQSh yangi tashqi ishlar vaziri Jeyms Mettisning Janubiy Koreya va Yaponiyaga tashrifi Amerika mudofaa sohasida osiyolik ittifoqchilari oldidagi majburiyatlarini bajarishga tayyorligini ko‘rsatishi lozim. Bu haqda 31-yanvar, seshanba kuni Pentagon ma’lum qildi, deb yozadi “Interfaks”.

“Tashrif Qo‘shma Shtatlarning doimiy ittifoqchilari — Yaponiya va Janubiy Koreya oldidagi majburiyatlariga sodiqligi, shuningdek, xavfsizlik sohasidagi uch tomonlama hamkorlikni bundan keyin ham mustahkamlashga tayyor ekanligini namoyish etadi”, — deyiladi Pentagon bayonotida.
Janubiy Koreya mudofaa vazirligining kuni kecha ma’lum qilishicha, Mettis AQSh Janubiy Koreya hududida THAAD raketaga qarshi mudofaa tizimini o‘rnatishga tayyor ekanligini tasdiqlagan.
Mettis 2—3-fevral kunlari Janubiy Koreyaga, undan so‘ng Yaponiyaga tashrif buyurishni rejalashtirmoqda.
 Janubiy Koreya AQShdan mamlakat hududida strategik qurollarini joylashtirishni so‘radi
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.